OpenLLM-France/wikimedia huggingface dataset:
# Lachapelle (Somme)

Lachapelle Frantziako udalerria da, Somme departamenduan dagoena, Frantzia Garaia eskualdean. 2013an 66 biztanle zituen.

## Demografia
### Biztanleria

2007an Lachapelle udalerrian erroldatutako biztanleak 66 ziren. Familiak 28 ziren, horien artean 4 pertsona bakarrekoak ziren (4 bakarrik bizi ziren gizonak), 12 seme-alabarik gabeko familiak ziren, 8 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 31 etxebizitza zeuden, 25 familiaren etxebizitza nagusia ziren, 3 bigarren erresidentzia ziren eta 3 hutsik zeuden. Etxebizitza guzti hauek 31etxeak ziren. 25 etxebizitza nagusietatik 18 bere jabearen bizilekua ziren, 5 alokairuan okupaturik zeuden eta 2 doan lagata zeuden; 1ek bi gela zituen, 2 etxek hiru zituzten, 9 etxek lau zituzten eta 13 etxek bost zituzten. 20 etxek euren parking plaza propioa zuten azpian. 8 etxetan ibilgailu bat zegoen eta 15 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Lachapelle udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 8 | 65-69 | 0 |
| 0 | 60-64 | 4 |
| 0 | 55-59 | 4 |
| 0 | 50-54 | 0 |
| 0 | 45-49 | 0 |
| 4 | 40-44 | 4 |
| 0 | 35-39 | 0 |
| 4 | 30-34 | 0 |
| 0 | 25-29 | 4 |
| 0 | 20-24 | 0 |
| 4 | 15-19 | 4 |
| 0 | 10-14 | 4 |
| 0 | 5-9 | 0 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 41 ziren, horien artean 34 aktiboak ziren eta 7 inaktiboak ziren. 34 pertsona aktiboetatik 32 lanean zeuden (15 gizon eta 17 emakume) eta 2 langabezian zeuden (1 gizon eta 1 emakume). 7 pertsona inaktiboetatik 3 erretiraturik zeuden, 3 ikasten zeuden eta 1 "bestelako inaktibo" gisa sailkaturik zeuden.

### Ekonomia jarduerak

2007an zeuden 5 komertzioetatik, 3 eraikuntza enpresak ziren, 1 informazio eta komunikazio enpresa zen eta 1 «beste zerbitzu jarduera batzuk» multzoan sailkatutako enpresa zen.
2009an norbanakoentzat zegoen zerbitzu bakarra iturgina zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1246689
* Multimedia: Lachapelle (Somme) / Q1246689
# Lachapelle (Tarn eta Garona)

Lachapelle (frantsesez eta ofizialki: Lachapelle) Okzitaniako udalerri bat da. Administratiboki Frantziako Tarn eta Garona departamenduan dago, Midi-Pyrénées eskualdean. 2013an 111 biztanle zituen.

## Demografia
### Biztanleria

2007an Lachapelle udalerrian erroldatutako biztanleak 111 ziren. Familiak 52 ziren, horien artean 12 pertsona bakarrekoak ziren (12 bakarrik bizi ziren gizonak), 16 seme-alabarik gabeko familiak ziren, 16 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 72 etxebizitza zeuden, 48 familiaren etxebizitza nagusia ziren eta 25 bigarren erresidentzia ziren. Etxebizitza guzti hauek 72etxeak ziren. 48 etxebizitza nagusietatik 45 bere jabearen bizilekua ziren eta 3 alokairuan okupaturik zeuden; 1ek gela bat zuen, 5 etxek hiru zituzten, 12 etxek lau zituzten eta 29 etxek bost zituzten. 24 etxek euren parking plaza propioa zuten azpian. 20 etxetan ibilgailu bat zegoen eta 22 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Lachapelle udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 4 | 80-84 | 0 |
| 0 | 75-79 | 0 |
| 12 | 70-74 | 4 |
| 4 | 65-69 | 8 |
| 8 | 60-64 | 12 |
| 4 | 55-59 | 4 |
| 0 | 50-54 | 4 |
| 4 | 45-49 | 4 |
| 4 | 40-44 | 4 |
| 4 | 35-39 | 0 |
| 4 | 30-34 | 8 |
| 12 | 25-29 | 4 |
| 0 | 20-24 | 0 |
| 0 | 15-19 | 0 |
| 8 | 10-14 | 4 |
| 4 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 56 ziren, horien artean 45 aktiboak ziren eta 11 inaktiboak ziren. 45 pertsona aktiboetatik 43 lanean zeuden (27 gizon eta 16 emakume) eta 2 langabezian zeuden (1 gizon eta 1 emakume). 11 pertsona inaktiboetatik 5 erretiraturik zeuden, 2 ikasten zeuden eta 4 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra ibilgailuen saltze eta konpontze enpresa batena zen.
2000. urtean Lachapelle udalerrian 18 nekazaritza-ustiategi zeuden, 649 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q285610
* Multimedia: Lachapelle (Tarn-et-Garonne) / Q285610
# Lacharissa

Lacharissa Gelechiidae familiako tximeleta genero bat da. Bere espezie tipoa Lacharissa tanyzancla da.

## Espezieak

| Espeziea | Irudia | Egoera |
| Lacharissa tanyzancla | | daturik gabe |

## Kanpo estekak

* Datuak: Q16870857
# Koblakari beltza

Koblakari beltza (frantsesez: 'Le Barde noir') Jean-Léon Gérôme margolari frantsesak 1888 inguruan egin zuen olio mihise gaineko margolana da. Orientalismoaren joeran kokatzen da. Qatarko Dohan dagoen Orientalismoaren Museoaren bildumaren parte da.

## Deskribapena

Pinturak koblakari beltz bat erakusten digu, tapiz baten aurrean eserita. Tamainua: 61,2 × 50,8 zm.
Mihisea ezkerreko hormaren behealdean sinatuta dago: J.L.GEROME.

## Historia

Mihisea Londresko Royal Academy of Arts erakundean aurkeztua izan zen eta, ondoren, 1892an eginiko Parisko Saloian. 850,000 euroren truke erositako oihala Dohako Arte Orientalistaren Museoko bilduman sartu zen 2008an, Londresko Christie's-en saldu ondoren. Museo berak ere Femme circassienne voilée Sotheby'sen, New Yorken.

## Erreferentziak

* ↑ Jean Léon Gérôme : L'Histoire en spectacle, Flammarion, 2010, 372 OR. (ISBN 978-2081241862), 282.or.
* ↑ https://www.lejournaldesarts.fr/marche/focus-jean-leon-gerome-le-maitre-chien-106661

## Kanpo estekak

* (Frantsesez): Margolanaren inguruko bideoa Arte kanalean.Autoritate kontrola Wikimedia proiektuak Datuak: Q125542664
* Datuak: Q125542664
# Kobeta Mendi (konpartsa)

Kobeta Mendi :
| Sorrera: | 1978 |
| Txupinera: | Sonia Villamor (1998) |
| Egoitza: | Altamira, 19 (Altamira) |
| Leloa: | - |
| Kideak: | 115 |
| Koloreak: | Zuria |
| Egoera: | Ez aktiboak |
| Webgunea: | |
Kobeta Mendi Bilboko konpartsa zen, hauen federakundearen kidea zena eta Altamira auzo bilbotarrekoa.

## Ikus, gainera

* Bilboko Aste Nagusia

## Kanpo estekak

* (Gaztelaniaz) Bilboko Konpartsen Federakundearen webgunean
* Datuak: Q12261518
# Kobiele Wielkie udalerria

Kobiele Wielkie Poloniako Lodzeko voivoderriko landa-udalerri bat da, Radomsko barrutian kokatuta. 101,72 km²ko azalera du eta 2017ko datuen arabera 4451 biztanle zituen.

## Kanpo estekak

* Datuak: Q2460470
* Multimedia: Gmina Kobiele Wielkie / Q2460470
ieaLodzeko voivoderriko udalerriak :
# Kobierzyce udalerria

Kobierzyce Poloniako Silesia Behereko voivoderriko landa-udalerri bat da, Wrocław barrutian kokatuta. 149,26 km²ko azalera du eta 2017ko datuen arabera 19765 biztanle zituen.

## Kanpo estekak

* Udalaren webgunea
* Datuak: Q1922902
* Multimedia: Gmina Kobierzyce / Q1922902
ieaSilesia Behereko voivoderriko udalerriak :
# Kobiór udalerria

Kobiór Poloniako Silesiako voivoderriko landa-udalerri bat da, Pszczyna barrutian kokatuta. 48,19 km²ko azalera du eta 2017ko datuen arabera 4912 biztanle zituen.

## Kanpo estekak

* Udalaren webgunea
* Datuak: Q553363
ieaSilesiako voivoderriko udalerriak :
# Koblentz

Koblentz Alemaniako udalerri bat da, Mecklenburg-Aurrepomerania estatuan. Azken zentsuaren arabera 222 biztanle zituen, 22,98 kilometro koadroko azaleran..

## Kanpo estekak

* Datuak: Q676871
* Multimedia: Koblentz / Q676871
# Kobie

Kobie aldizkaria Bizkaiko aldizkari zientifikoa da. 1969an sortu zen, Bizkaiko Foru Aldundiak babestuta eta finantzatuta, Bizkaiko Espeleologia Taldearen buletin gisa. Ildo editorial berri bat ireki zen horrela, Nestor Goikoetxea Gandiagaren zuzendaritzapean, Geomorfologiarekin, Hidrologiarekin, Historiaurrearekin edo Arkeologiarekin zerikusia zuten gaien hedapena sustatzen zuena. Helburu horri begira jarraitu zen lanean 1984ra arte, urtean zenbaki bat argitaratuz, harik eta erabaki zen arte, aldizkariari egindako harrera ona ikusirik, argitalpena bi sailetan banatzea: Paleoantropologia (1985etik orain arte) eta Natura Zientziak (1985etik 1995era bitartean), eta beste bi sail berri eranstea: Arte Ederrak (1983tik 2001era bitartean) eta Antropologia Kulturala (1987tik orain arte); hori guztia Ernesto Nolte y Arambururen zuzendaritzapean. Egoera horrek 2009ra arte iraun zuen, eta orduan Bizkaiko Foru Aldundia Kobie aldizkariaren jabe egin zen. Aldundiko Kultura Ondarearen Zerbitzuak kudeatzen du zuzenean aldizkaria.
Kobie aldizkariaren etapa berri bat hasi da 2010etik aurrera; hobetu egin dira denboraren buruan zaharkituta geratu diren alderdiak, eta edukien kontsulta bizkortu duten berritasunak erantsi dira. Ildo horretatik, 2013ko ediziotik aurrera, irakurleek Kobie aldizkariaren sail eta monografia guztiak eskura dituzte aldizkariaren web gunean.

## Erreferentziak

* ↑ Ariztondo Akarregi, Josune. «Ondare Kulturala - Kobie - Bizkaia.Eus» www.bizkaia.eus (Bizkaiko Foru Aldundia) (Noiz kontsultatua: 2024-01-24).

## Kanpo estekak

* Kobie aldizkariaren web-gunea Bizkaiko Foru Aldundia
* Datuak: Q124347624
# Komunitate (Gales)

Komunitatea (galeseraz singularez cymuned eta pluralez cymunedau; ingelesez community) Galesko tokian tokiko administrazioa da. Ingalaterrako parrokia zibilen parekidea da. Komunitateak udalerri eta herri multzoez osatuak daude. 2016an Galesen denera 870 komunitate zeuden.
1974. urterarte Gales ere parrokia zibiletan banaturik zegoen, baina 1972ko Tokian Tokiko Aginte Agiriaen ondorioz parrokia zibilak desegin eta komunitateak sortu ziren. Gaur egun, Galesen ez dago komunitate baten barnean ez dagoen lursailik, ez hirigunetan ezta lana eremuetan.

## Ikus gainera

* Parrokia zibil (Ingalaterra)

## Kanpo estekak

* Datuak: Q2630741
* Multimedia: Communities in Wales / Q2630741
# Komunikazioaren soziologia

Komunikazioaren soziologia, bitartekaritza sinbolikoaren ondorioz, batez ere masa-komunikabideen bitartez (irratia, zinea, telebista, internet...), sortzen diren portaera, jarrera eta arau soziokulturalak aztertzen dituen soziologiaren arloa da.
Komunikabideak eta mezu-mediatikoak aztertzerakoan, kontuan hartu behar da hauek testuinguru kultural, ekonomiko eta sozial desberdinetan dauden talde sozialengan eta gizabanakoengan duten eragina.
Arlo honetan lan egin duten soziologo nagusietako batzuk hauek dira:
* John Baptist Thompson
* Anthony Giddens
* Erving Goffman
* Alfred Schütz
* Jürgen Habermas
* Edward T. Hall
* Pierre Bourdieu
Euskal Herrian, Francis Jauregiberrik hainbat ikerketa egin ditu telefono mugikorren erabilpenaren inguruan.

## Kanpo estekak

* Datuak: Q1396881
# Komunitate-eraikuntza

Komunitate-eraikuntza eskualdeko eremu bateko (adibidez, auzoa) edo behar edo interes komun bat duten pertsonen artean komunitatea sortzera edo hobetzera zuzendutako praktiken eremua da. Askotan komunitatearen antolakuntzaren, komunitatea antolatzaren, Komunitate-lanaren eta komunitatearen garapenaren alorretan sartzen da.
Praktika ugari erabil daitezke komunitatea eraikitzeko, ekitaldi soiletatik hasita, besteak beste, potluck-ak eta liburu-klub txikiak, eskala handiagoko ahaleginetaraino, hala nola jaialdi jendetsuak eta eraikuntza proiektuak, non tokiko parte-hartzaileak parte hartzen duten, eta ez kanpoko kontratistak.
Nazio industrializatuetan komunitatea eraikitzeko ahaleginetan diharduten aktibistek eta komunitate-langileek gizarte hauetan komunitatearen itxurazko galera gizarte-desintegrazioaren eta jokabide kaltegarri askoren agerpenaren funtsezko arrazoi gisa ikusten dute. Komunitatea eraikitzea hautematen diren desberdintasun sozial eta injustiziari, ongizate indibidual eta kolektiboari eta bestela deskonektatu eta/edo baztertutako pertsonen eragin negatiboei aurre egiteko baliabide gisa har dezakete.

## Kanpo estekak

* Datuak: Q5154924
* Multimedia: Community building / Q5154924
# Komunitate (argipena)

Komunitate hitzak adiera zenbait ditu:
* biologian, komunitate edo biozenosia, elkarrekin bizi diren animalia eta landareen multzoa (ikus, gainera, kolonia);
* komunitate edo gizataldea;
** bizilagunen komunitatea (ikus, jabetza horizontala);
** komunitate autonomo edo Erkidego Autonomoa;
** komunitate edo elkartea.
# Komunio (argipena)

Komunio hitzak adiera zenbait ditu:
* komunioa, erlijio bateko fededunen batasuna;
* komunioa edo eukaristia, kristau sakramentua.

## Kanpo estekak

* Datuak: Q16518036
# Kometa (aldizkaria)

Kometa: irakurketaren bidean zortzi urtetik gorako irakurleei zuzendutako haur eta gazte literaturaren gaineko bihilabetekaria izan zen. 1996 eta 1998 urte bitartean Letrazopa Elkarteak eta Xirriztazaleak Elkarteak argitaratu zuen. Xirrixta aldizkariari jarraipena eman zion.

## Erreferentziak

* ↑ https://web.archive.org/web/20071213224042/http://www.hikhasi.com/artikulua/203

## Kanpo estekak

* Datuak: Q16518032
# Komierazko Wikipedia

Komierazko Wikipedia Wikipediaren komierazko edizioa da. 2009ko urriaren hasieran 1.498 artikulu zituen eta Wikipedien zerrendan 136.a zen.

## Kanpo estekak

* Komierazko Wikipedia
* Datuak: Q925661
* Multimedia: Komi Wikipedia / Q925661
# Komierazko literatura

Komierazko literatura komiera hizkuntzaz egiten den literatura da. Komiera Errusian hitz egiten den Uraldar hizkuntza da eta 390.000 hiztun inguru ditu; beraz, hizkuntza gutxitua da.

## Historia

Lehenengo aztarnak XIV. mendekoak dira: San Esteban Permekoa 1372an alfabeto berezi bat asmatu zuen, Abura edo Anbur izenekoa. Erabilera ez zen handia izan eta bakarrik liturgiako eta ikonoetan jasotako idazkunak gordetzen dira. Komieraz idaztekeo lehenengo saiakerak XVI eta XVII. mendean eman ziren, Maly Perm idazkera permikoaz. XVIII. mendearen amaieran alfabeto zirilikoz idatzitako testu batzuk agertu ziren. 1813an gordetzen den komierazko gramatika zaharrena plazaratu zen, A. Flerov-ek idatzitako Zyrjanska grammatika liburua. XIX. mendean, hizkuntza honetaz eta bere ahozko literatura aberatsez (ipuinak, abestiak, atsotitzak) ikerlari asko interesatu ziren. Matthias Castrén filologo finlandiarrak Elementa grammaticae syrjaenae (1844) idatzi zuen. Urte batzuk geroago Ferdinand Johann Wiedemann lan horrekin jarraitu zuen, Grammatika der syrjanischen sprache (1884) eta Syrjanisch-Deutsches Wörterbuch (1880) liburuak plazaratuz. Lan horiei esker hizkuntza permikoak ezagutu ziren, bereziki Anders Jans Sjögren, N. Nadezhdin eta G. Lytkin errusiar filologoei esker. Urte horietan ere komierazko literatura idatziaren benetako sortzailea agertu zen, Ivan Alexeievich Kuratov (1839-1875). Kuratov poeta progresista izan zen eta bere lanetan komi herriak pairatzen zuen zapalkuntza abestu zuen.
1918tik aurrera komieraz idatzitako lehen lanak plazaratu ziren, batez ere Zyrianskaia Zhizn' (1919) egunkariaren sortzearekin batera. 1920an Komi Argitalpenen Etxea eta Komi Eskola Nazionala sortu ziren. Aldi berean, aldizkari bat agertu zen, Ordym (Bidea), geroago Voyvyv Kodzuv (Iparraldeko Izarra) bezala ezagututa.

## Idazleak
### XIX. mendean

* Ivan Kuratov (1839-1875): literatura honen benetako sortzailea.

### XX. mendean

* Aintzindariak: Nebdinsa Vittor (V. A. Savin, 1888-1943); Mijail Lebedev (1887-1951), komieraz egindako lehen komedia musikalaren egilea, Nastuk (1928), Tima Vende' (V. T. Christalev, 1890-1939) eta Illia Vaso (1895).
* 30. hamarkadan: A. Fedorov (1909-?), I. V. Iz'iurov (1910-?), I. I. Pystin (1907-1951); P. G. Doronin (1904-1967) eta Vassily Yujnin (1906-1960). Bigarren Mundu Gerran asko frontean hil ziren: A. P. Razmyslov (1915-1943), V. I. Elkyn (1912-1942), V. P. Latkin (1907-1942), I. N. Simakov (1906-1943) eta I. A. Osipov (1911-1942). Gutxi batzuk bizirik atera ziren: S. A. Popov (1913), S. I. Ermolin (1914-1961), N. M. Diakonov (1911) eta Ivan Vavilin (1911).
* 60. hamarkadatik aurrera: A. A. Lyiurov (1923), V. A. Shiriayev (1926), P. F. Shajov (1931), I. G. Toropov (1928), G. A. Yushkov (1939), A. E. Vanee (1933). Posteriormente aparecieron A. A. Vezhev, V. A. Latysheva (1933), A. K. Mykushev (1926) eta A. N. Fedurova (1912).

## Erreferentziak

* ↑ http://feb-web.ru/feb/litenc/encyclop/le5/le5-4322.htm

## Kanpo estekak

* (Frantsesez):Komierazko literatura.
* Datuak: Q944266
* Multimedia: Komi literature / Q944266
# Kometa (argipena)

Kometa hitzak zenbait adiera ditu:
* astronomian, Kometa, eguzki-sistemako objektua;
* geometrian, kometa, alboko aldeak binaka berdinak dituen poligonoa, deltoide ere deiturikoa;
* jostaketan, kometa edo haize parpaila, paper edo ehunez estalitako armazoi arin batez egiten den jostailua;
* Kometa, haurrentzako euskarazko aldizkaria.
* Kometa, musika taldea.
# Komiera

Komiera (komieraz: коми кыв, komi kyv) uraldar hizkuntzen permiar adarreko hizkuntza da, Errusian mintzatua. Aldaera batzuk dituen hizkuntza da, edo senideak diren hizkuntza-taldea. Permiar hizkuntzen adarretako bat osatzen du; bestea udmurterak osatzen du.

## Erreferentziak

* ↑ 38. araua - Munduko estatu-izenak, herritarren izenak, hizkuntza ofizialak eta hiriburuak. Euskaltzaindia (Noiz kontsultatua: 2013-6-26).
* ↑ Saunders, Robert A.; Strukov, Vlad. (2010). Historical Dictionary of the Russian Federation. Scarecrow Press, 724 or. ISBN 9780810854758..

## Kanpo estekak

* Datuak: Q36126
* Multimedia: Komi language / Q36126
# Kometa (geometria)

Geometrian, kometa edo deltoidea lauki bat da, ez-erregularra, alboko aldeak binaka berdinak dituena. Diagonalak angelu zuzenak osatuz elkartzen dira. Haize parpaila edo kometa izeneko jostailuarekin duten antzagatik datorkio izena.

## Azalera

Kometaren diagonalak p eta q badira, azalera formula honen bidez kalkula daiteke:
    $A={\frac {p\cdot q}{2}}$
Kometaren alde desberdinak a eta b badira, eta θ haien arteko angelua, azalera beste formula honen bidez ere kalkula daiteke:
    $\displaystyle A=a\cdot b\cdot \sin {\theta }$

## Ikus, gainera

* Erronboidea
* Deltoide (kurba)

## Kanpo estekak

* (Ingelesez) Weisstein, Eric W.: "Kite" MathWorld-en.
* Datuak: Q107061
* Multimedia: Deltoids / Q107061
# Kometa hautsa

Kometa hautsa, jatorria kometa batean duen hauts kosmiko edo izarrarteko hautsa da. Material honek, kometaren jatorri eta eraketari buruzko informazioa eman dezake. Hauts honek, Lur planetaren atmosferan sartzean, meteoritoak eragin ditzake. Adibidez, Halley kometak askatutako hondarretatik datorren kometa hautsak bi ozar-izar eragiten ditu: Orionidak urrian eta Eta Akuaridak maiatzean.

## Ikus, gainera

* Stardust

## Kanpo estekak

* Datuak: Q844866
# Kometa (musika taldea)

    Artikulu hau musika taldeari buruzkoa da; beste esanahietarako, ikus «Kometa (argipena)».
Kometa Vianan sorturiko musika taldea da, 2014an Gaztea maketa lehiaketako entzulearen saria irabazi zuena.

## Ibilbidea

Kometa taldea, Smoking Hill taldearen errautsetatik sortu zen 2012. urtean. Hiru kidez osatuta, Andoni Bonafau (gitarra eta ahotsa), Juan Valdelana (baxua) eta Mikel Gurrutxaga (bateria), proiektu berri bati ekin zioten eta 2012eko Urria eta Azaroa artean, Kometaren lehenengo diska izango zena grabatu eta nahastu zuten Higain estudioan, Haritz Harreguy-ren gidaritzapean.
2013ko Maiatzean plazaratu zuten hau eta hortik aurrera hainbat eta hainbat kontzertu eskeini dituzte Euskal Herri osoan haien diska berria aurkeztuz. 2014an Gaztea maketa lehiaketako ikuslearen saria irabazi zuten Momentuaren zain abestiarekin. 2015 urtean plazaratu zuten bigarren diska, Grabitatea. Diska autoekoiztua izan zen.
2018an laukote bihurtu dira Mattin Saldias gitarrajolea gehitu baitzaie eta El principio del final diska plazaratuko dute martxoaren 16an, taldearen hirugarren lana.

## Diskografia

* Kometa (2013, Hontza)
* Grabitatea (2015, autoekoiztua)
* El principio del final (2018, autoekoiztua)

## Sariak

* Gaztea maketa lehiaketa: 2014 (entzuleen saria)

## Erreferentziak

* ↑ «Maketa Lehiaketa, 27. irabazlearen bila» Euskal Irrati Telebista (Noiz kontsultatua: 2020-11-14).
* ↑ «Kometa» Musika zuzenean.
* 1 2 «Estrenamos en exclusiva el primer single del nuevo álbum de Kometa» www.mondosonoro.com.
* ↑ Kometa. (Noiz kontsultatua: 2018-03-14).
* ↑ Grabitatea. (Noiz kontsultatua: 2018-03-14).

## Kanpo estekak

* Datuak: Q31189015
# Komi (herria)

Komi edo zyriana (komieraz: Коми-Зыряна, Коми морт, Коми войтыр; errusieraz: Коми-зыряне) Errusiako ipar-mendebaldean, Vytxegda, Petxora eta Kama ibai arroetan, bizi den talde etnikoa da. Beren hizkuntza, komiera, uraldar familiakoa da.
Gehienak Komien Errepublikan bizi dira, baina Jamalia-Nenetsia, Nenetsia, Khanti-Mansi eta Murmansk oblastan multzo txiki batzuk daude.

## Erreferentziak

* 1 2 3 4 5 6 2010eko Errusiako erroldaren emaitzak Gks.ru
* ↑ Euskaltzaindia. (PDF) 190. arauaː Munduko herriak eta etniak. .
* ↑ Komiera Linguamón. 10.gencat.cat

## Kanpo estekak

* Datuak: Q203319
* Multimedia: Komi people / Q203319